पाएं अपने शहर की ताज़ा ख़बरें और फ्री ई-पेपरडाउनलोड करें
भाजपा के एमएलसी हरिनारायण चौधरी का शहर की बूढ़ी गंडक नदी के तट पर एक मई को राजकीय सम्मान के साथ अंतिम संस्कार कर दिया गया। स्व. चौधरी का एमएलसी के रूप में दूसरा टर्म था। उनका निधन 30 अप्रैल की मध्य रात्रि पटना में हो गया था। उनके बड़े पुत्र अरुण कुमार ने उन्हें मुखाग्नि दी। इस मौके पर जिला प्रशासन के प्रतिनिधि के रूप में आए सदर एसडीओ व डीएसपी के नेतृत्व में उन्हें पहले तिरंगा प्रदान किया गया। फिर जवानों ने गार्ड ऑफ ऑनर दिया। इस मौके पर मुख्यमंत्री नीतीश कुमार ने उनके छोटे पुत्र कांग्रेस के नेता डॉ. तरुण कुमार को फोन कर निधन पर दुख व्यक्त किया। उधर बड़ी संख्या में शहर के लोग अंतिम यात्रा में शामिल हुए। उधर, राज्य के ग्रामीण विकास मंत्री श्रवण कुमार ने बिहार विधान परिषद सदस्य हरिनारायण चौधरी के आकस्मिक निधन पर गहरा शोक व्यक्त किया है। अपने शोक संदेश में उन्होंने कहा कि जिला के निवासी व विधान पार्षद हरि बाबू एक व्यहारकुशल, कर्मठ, निर्विवाद नेता के साथ एक समर्पित समाजसेवी के रूप में हमेशा याद किए जाएंगे। इधर खगड़िया के नेताओं ने भी शोक जताया।
सीएम ने परिवार के लोगों का बंधाया ढांढ़स, शोक
उनका पंचायती राज प्रतिनिधियों के साथ ही आम जनता के साथ आत्मीय संबंध था। वहीं रास सांसद रामनाथ ठाकुर ने पार्षद के निधन पर शोक जताया है। वहीं दिवंगत पार्षद को श्रद्धांजलि देते हुए भाजपा जिलाध्यक्ष उपेंद्र कुमार कुशवाहा ने कहा कि पार्टी ने जिला में अपना एक अभिभावक खो दिया है। उनके निधन से पूरा भाजपा परिवार शोकाकुल है। श्रद्धांजलि देने वालों में राम सुमरन सिंह, शशिकांत आनंद, महामंत्री सुनील गुप्ता, प्रभात कुमार, राजीव आदि हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn